स्त्री विरोधी मुद्दे और फिरकापरस्ती ताकतें कैसे आसानी से जुड़ जाती है, इस पर भी प्रोफेसर (डॉ) रूप रेखा वर्मा ने प्रकाश डाला. प्रोफेसर वर्मा ने कहा कि "उत्तर प्रदेश की बड़ी अजीब स्थिति है कि पूर्वी उत्तर प्रदेश पूरी तरह से फिरकापरस्त दबंगों के गिरफ्त में है और पश्चिमी उत्तर प्रदेश में स्त्री-विरोधी पितृसत्ता व्याप्त है - यूँ तो पूरे भारत में ही पितृसत्ता है पर जिस तरह की पितृसत्ता, जिस तरह का स्त्री-विरोधी मौहौल, हमें पश्चिमी उत्तर प्रदेश में देखने को मिलता है वो चिंताजनक है. स्त्री-विरोधी पितृसत्ता का तानाबाना फिरकापरस्ती से होना बहुत आसान हो जाता है."